Nuwe dwelm gevaarlik | Netwerk24
Nuwe dwelm gevaarlik
Deur Johané Scott 06 November 2018 06:01
Sosialemediagebruikers was verlede week in skok toe verskillende video’s en foto’s van die uitwerking van ’n “wettige” sintetiese dwelm versprei is.
Dié dwelm staan bekend as Blazing, K2of Herbalen lyk glo soos dagga. Dit maak dié wat dit gebruik uiters kranksinnig.
Dit is volgens gerugte oor die toon­banke van tabakwinkels beskikbaar en het sedert verlede naweek 14 mense, meestal minderjariges, in ’n hospitaal laat beland.
Woordvoerder van Paarl-polisie, kapt. Louise du Plessis, sê daar is geen voor­valle in die Paarl aangemeld nie, maar volgens haar het hulle baie navrae oor bekommerde gemeenskaps­lede gekry. Sy sê die polisie het skole aangeraai om leerders teen vreemde middels te waar­sku. Sy sê kinders moet weet om nie iets te koop wat hulle nie ken nie.
In een van die video’s kan kykers sien hoe twee jong mans stuipe kry, blaasgeluide maak, kreun en onsame­hangend praat. ’n Man, vermoedelik ’n pa, hits hulle aan om regop te sit vir ingeval hulle braak. Die simptome van die dwelm sluit in: hallusinasies, braking, stuipe en geweldige vreemde gedrag.